Անտոն Կոտյակով

Անտոն Օլեգովիչ Կոտյակով (, ), ռուս պետական և քաղաքական գործիչ, տնտեսագետ։ 2020 թվականի հունվարի 21-ից Ռուսաստանի Դաշնության Աշխատանքի և սոցիալական պաշտպանության նախարար։ Ռուսաստանի Դաշնության 3-րդ դասի իսկական պետական խորհրդական։

Կենսագրություն 
Ծնվել է 1980 թվականի օգոստոսի 15-ին Կույբիշև քաղաքում (այժմ Սամարա քաղաք)։

2001 թվականի օգոստոսից մինչև 2005 թվականի օգոստոս աշխատել է Սամարայի մարզի վարչակազմի ֆինանսների կառավարման վարչությունում՝ անցնելով առաջատար մասնագետից մինչև խորհրդատու։

2002 թվականին գերազանցությամբ ավարտել է Սամարայի պետական տնտեսագիտական ակադեմիան՝ Տնտեսական տեսություն մասնագիտությամբ, Արժեթղթերի շուկայի տեսություն և կազմակերպում մասնագիտացմամբ։

2005 թվականին ավարտել է ասպիրանտուրան, պաշտպանել թեկնածուական ատենախոսություն Ռուսական ենթաֆեդերալ պարտքային արժեթղթերի շուկան. կայացում և զարգացում թեմայով, նրան շնորհվել է տնտեսագիտության թեկնածուի գիտական աստիճան։

2005 թվականի օգոստոսից մինչև 2007 թվականի հուլիսը աշխատել է Սամարայի մարզի ֆինանսների վարչության բաժնի պետ, որից հետո նշանակվել է Սամարայի մարզի ֆինանսների վարչության մարզային բյուջեի կատարման և հաշվետվությունների դեպարտամենտի ղեկավար, որի պաշտոնում աշխատել է մինչև 2012 թվականի ապրիլը։

2011 թվականին ավարտել է Ռուսաստանի ժողովրդական տնտեսության և ՌԴ Նախագահին առընթեր պետական ծառայության ակադեմիայի մագիստրատուրան՝ վարչական և ֆինանսական իրավունք մասնագիտությամբ։

2012 թվականի ապրիլից մինչև 2014 թվականի մարտն աշխատել է Ռուսաստանի Դաշնության Դաշնային գանձապետարանում՝ գործառնական գործունեության կատարելագործման վարչության պետի պաշտոնում։

2014 թվականի մարտին աշխատանքի է անցել Մոսկվայի մարզի կառավարություն։ Մինչև 2017 թվականի հունվարը նա զբաղեցրել է Մոսկվայի մարզի ֆինանսների նախարարի պաշտոնը, ինչից հետո գլխավորել Է Մոսկվայի մարզի էկոնոմիկայի և ֆինանսների միացյալ նախարարությունը։

2017 թվականի մայիսից մինչև 2020 թվականի հունվարը աշխատել է Ռուսաստանի Դաշնության ֆինանսների նախարարի տեղակալ։

Ռուսաստանի ժողովրդական տնտեսության ակադեմիայի և ՌԴ նախագահին առընթեր պետական ծառայության պետական կառավարման բարձրագույն դպրոցի կադրային կառավարման ռեզերվի զարգացման ծրագրի երրորդ փաթեթի մասնակից (2019)։

2020 թվականի հունվարի 21-ին Ռուսաստանի նախագահ Վլադիմիր Պուտինի հրամանագրով նշանակվել է Ռուսաստանի Դաշնության Աշխատանքի և սոցիալական պաշտպանության նախարար։

Ռուսաստանի Դաշնության 3-րդ դասի իսկական պետական խորհրդական։ Սամարայի մարզի 1-ին դասի պետական խորհրդական։

2018 թվականին հայտարարագրված եկամտի գումարը կազմել է 14 մլն 881 հազար ռուբլի, կնոջը՝ 2 մլն 471 հազար ռուբլի։

Մրցանակներ 
 Մոսկվայի մարզին մատուցած ծառայությունների համար 3-րդ աստիճանի նշան (2017)
 Մոսկվայի մարզի նահանգապետի պատվոգիր (2015)
 Գեներալ-գնդապետ Դուտով մեդալ (2013)
 Ռուսաստանի Դաշնության Դաշնային գանձապետարանի պատվոգիր (2012)
 Ռուսաստանի Դաշնության Արդյունաբերության և առևտրի նախարարության երախտագիտություն (2012)
 Դաշնային Գանձապետարանի 20 տարի մեդալ (2012)
 Սամարայի մարզի ֆինանսների կառավարման նախարարության պատվոգիր անբասիր և արդյունավետ պետական ծառայության համար (2010)։

Դասային աստիճան 
 Ռուսաստանի Դաշնության 3-րդ դասի իսկական պետական խորհրդական (2018)։

Ընտանիք 
Ամուսնացած է, ունի երկու զավակ։

Ծանոթագրություններ

Արտաքին հղումներ 
 Биография Антон Котяков на сайте Министерства финансов РФ 

Ռուս տնտեսագետներ
Ռուս քաղաքական գործիչներ
Ռուս պետական գործիչներ